<classify> SERIKALI ya Mapinduzi ya Zanzibar SMZ imeweka mikakati ya kulipatia ufumbuzi tatizo la msongamano wa makontena bandari ya Malindi ambalo limezorotesha utoaji huduma za mizigo.Waziri wa Fedha na Mipango Zanzibar, Dk Khalid Salum Mohamed amesema hayo akitoa ufafanuzi wa malalamiko ya Wajumbe wa Baraza la Wawakilishi waliosikitishwa na msongamano wa makontena na kutaka kujua ufumbuzi wake.Mohamed amesema msongamano wa makontena umeleta usumbufu mkubwa wa utendaji kazi zaidi kwa wafanyabiashara wanaoingiza mizigo nchini.Amesema hatua hiyo imezilazimu baadhi ya meli na mizigo ya wafanyabiashara kushushwa katika bandari ya Dar-es-Salaam na kuibua malalamiko.Amezitaja hatua zilizoanza kuchukuliwa ni kuwataka wafanyabiashara kuacha kuitumia bandari ya Malindi na kuigeuza ghala la kuweka mizigo yao.Alisema baadhi ya makontena mengi ni mizigo ya wafanyabiashara ambao wameshindwa kuigomboa na kuilipia ushuru kwa mujibu wa sheria za bandari.Tumegundua wapo baadhi ya wafanyabiashara wameigeuza bandari ya Malindi kama ghala la kuhifadhi mizigo yao huku wakisubiri kuigombowa... huo si utaratibu mzuri, amesema.Katika hatua hiyo serikali imelitaka Shirika la bandari la Zanzibar kutumia eneo la Bwawani pamoja na Maruhubi kwa ajili ya kuhifadhi makontena matupu na kutoa nafasi zaidi za shughuli za kazi.Tumekubaliana makontena matupu yahifadhiwe eneo la Bwawani na Maruhubi kutoa nafasi ya shughuli za utendaji bandari ya Malindi,alisema.Aliwajulisha wajumbe wa Baraza la Wawakilishi kuwa suala la ujenzi wa bandari nyingine katika eneo la Mpiga duru utaratibu wake unaendelea.Alisema ili kuimarisha uchumi na shughuli za usafirishaji wa mizigo na bidhaa mbali mbali, suala la ujenzi wa bandari nyingine haliepukiki.Serikali inaendelea na utafiti kutafuta fedha kwa ajili ya mradi mkubwa wa ujenzi wa bandari huko eneo la Mpiga duri  <topic>: kitaifa 